Laerskool Fochville – "Groei en Bloei"
Belangrike Kennisgewings Inligting volg binnekort
Om kwaliteit opvoeding aan leerders te verskaf ten einde hulle op te hef en te bemagtig om 'n verantwoordelikke en betekenisvolle rol in die gemeenskap te vervul.
Dit moet bereik word deur: Om ouers en gemeenskapsbetrokkenheid in die skool aan te moedig. Omstandighede vir leerders op alle vlakke binne en buite die skool te verhoog. Al sy aktiwiteite op bybelse norme en waardes te grond. 'n Stabiele, gelukkige skool gemeenskap te skep. Die landsvlag en volkslied te eerbied. Te verseker dat toegewyde, objektiewe personeel beskikbaar is. Kwaliteitsonderwys te voorsien. Toe te sien dat elke leerling die leuse "Groei en Bloei" sal uitleef en nastreef. Getrou aan die skool se Visie en Missie soos hierbo uiteengesit sal die Beheerraad poog om gekwalifiseerde, pligsgetroue en verantwoordelike opvoeders aan stel.
WELKOM BY LAERSKOOL FOCHVILLE
By Laerskool Fochville poog ons daarin om die balans te kry tussen maksimum stimulasie, prestasie en ontwikkeling, sonder om onnodige druk op leerlinge te plaas. Daar is slegs een aspek van skool waaroor ons geensins kan onderhandel nie en dit is akademie.
Ons mag egter nooit vergeet dat 'n skool kindgedrewe moet wees en kinders se belange altyd eerste gestel moet word nie. Kinders moet gemotiveer word om deel te wees van 'n groter en kompeterende samelewing sonder om die kind, in die primêre skool, se reg om nog "kind" te wees, van hom af weg te neem.
Daarom moet ons as onderwysers en u as ouer, ons kinders leer hoe om tyd te bestuur en sy/haar dag te beplan. In 'n aktiewe kind se lewe vandag is daar al hoe minder tyd om net kind te wees.